המשחקים הגאים בקלן (2010)

המשחקים הגאים בקלן (2010), הוא האירוע העולמי השמיני של תחרויות ספורט רב-ענפיות ואירועי תרבות מגוונים עבור נשים גברים המזהים עצמם כלהט"ב, שנערכו בין 31 ביולי ל-7 באוגוסט 2010 בקלן שבגרמניה. הייתה זו הפעם הראשונה שהמשחקים הגאים, שנועדה להשתתפותם של ספורטאים וחובבנים החברים בקהילה הגאה מרחבי העולם, התקיימו בגרמניה והפעם השנייה שהתקיימו ביבשת אירופה. סיסמת המשחקים הייתה "היה חלק מכל זה" (באנגלית: Be Part Of It). ב-16 במרץ 2005 הוכרזו שלושת ערים שהגישו את מועמדותן לארח את המשחקים ב-2010: יוהנסבורג, פריז וקלן. בפגישת פדרציית המשחקים הגאים ב-13 בנובמבר 2005 בשיקגו, העיר שאירחה את המשחקים הגאים ב-2006, הוכרז כי קלן, המכונה "העיר הגאה ביותר באירופה אחרי ברלין", תארח את המשחקים ה-8. מתקני הספורט במשחקים הגאים היו מפוזרים ב-4 מוקדים ברחבי העיר: אצטדיון ריין אנרגי - בו נערכו טקסי הפתיחה והסגירה של התחרות. אוניברסיטת הספורט הגרמנית בקלן - בה נערכו תחרויות השחיה. מתחם הספורט "Südstadion" - בו נערכו תחרויות סופטבול. אצטדיון לונגריך (גר') - בו נערכו תחרויות אופניים. תחרויות השיט נערכו בעיר רורמונד, הולנד. טקס הפתיחה נערך באצטדיון ריין אנרגי ב-31 ביולי 2010, במהלכו נערך מצעד של הספורטאים המשתתפים, נאומים ממנהיגים גרמנים והופעות של הזמרים טיילור דיין ומו אגנס. במשחקים הגאים ב-2010 נערכו תחרויות ב-35 ענפי ספורט ותרבות שונים. תחרות האופניים נערכה במקטעים בין 1 באוגוסט ל-6 באוגוסט 2010. ריצת 5,000 מטר נערכה ב-9 באוגוסט 2010. ריצת 10,000 מטר נערכה ב-2 באוגוסט 2010, בהשתתפות 510 רצות ורצים בקבוצות גיל שונות. ריצת מרתון נערכה ב-7 באוגוסט 2010, בהשתתפות 118 רצות ורצים בקבוצות גיל שונות. תחרות הביליארד כללה תחרות בביליארד 8 כדורים ו-9 כדורים. בכדורסל נשים ניצחה הקבוצה הלונדונית ״London Cruisers״. בכדורסל גברים ניצחה קבוצת DC, אחרי 12 שנים בהן קבוצת ״Rockdogs״ מסן פרנסיסקו החזיקה בתואר, מפלתה של Rockdogs למקום השלישי נגרם בעקבות פיצול בקבוצה שנתיים לפני כן שתועד חלקית על ידי סדרת הריאלטי Shirts & Skins (אנ'). זוכת מדליית כסף, LB Rebels, זכתה בעבר במדליית זהב ב-1998. תחרות הפיתוח גוף נערכה ב-3 באוגוסט 2010. בתחרות השתתפה אישה אחת בלבד. במשחקים השתתפו 9,500 ספורטאים מ-65 מדינות. המדינה המיוצגת ביותר הייתה גרמניה עם 2,955 משתתפים ואחריה ארצות הברית עם 2,219 משתתפים. בנוסף להם היו נציגים ממדינות בהן הומוסקסואליות היא מחוץ לחוק כגון אנגולה, איחוד האמירויות הערביות וסרי לנקה. המדינות שהשתתפו הן: משלחת בראשותם של יניב ויצמן ואדיר שטיינר ועשרה ספורטאים מישראל השתתפו במשחקים בתחרויות בשחייה, באתלטיקה, ובטריאתלון בתמיכתה של עיריית תל אביב נערך במשחקים ערב תרבות תל אביבי-ישראלי בהפקתו של די ג'יי יואב ארנון, שבמסגרתו הופיעו זמרים, אמני דראג ודי ג'יי תל אביביים מובילים. הנבחרת הישראלית זכתה במדליית כסף אחת. 2010 בספורט מדיה וקבצים בנושא המשחקים הגאים בקלן בוויקישיתוף קייל ג'יימס, Postcard from Europe: Questioning the necessity of the Gay Games, מגזין DW,‏ 06 באוגוסט 2010 (באנגלית) תוצאות המשחקים הגאים (בגרמנית) היסטוריית המשחקים הגאים, פדרציית המשחקים הגאים הכרזת תוצאות המכרז, פדרציית המשחקים הגאים, 13 בנובמבר 2005 אייבן קווינטנילה, Gay Games 2010 Update, באתר OutTraveler,‏ 6 באוגוסט 2010 (באנגלית) תוצאות תחרות האופניים (בגרמנית) תוצאות ריצת 5,000 (בגרמנית) תוצאות ריצת 10,000 (בגרמנית) תוצאות המרתון (בגרמנית) תוצאות תחרות הביליארד (בגרמנית) תוצאות טורניר הכדורסל (בגרמנית) סיפור כדורסל גאה, סרטון דוקומנטרי על קבוצת הכדורסל ״LB Rebels״, 2 באוגוסט 2020 (באנגלית) תוצאות תחרות הבודיבילדינג (בגרמנית) יואב זיתון, כבוד גרמני: אירוע תמיכה בישראל בעיר קלן, באתר ynet, 22 ביוני 2010 אמסטרדם, הולנד אירחה את המשחקים ב-1998.